|  |
| --- |
| **Til rette vedkommende** |

Information om nye regler til borgere, der modtager økonomisk friplads

Fra den 1. januar 2016 træder der nye regler i kraft om økonomisk fripladstil­skud til børn i dagtilbud, fritids- og klubtilbud mv. Hovedændringerne er forklaret her.

**Tilskud reguleres automatisk**

Fra 1. januar 2016 får kommunen automatisk besked fra SKAT, hvis indkom­sten for dig eller din ægtefælle/samlever ændrer sig. Hvis ændringen af ind­komsten har betydning for dit økonomiske fripladstilskud, reguleres din foræl­drebetaling automatisk.

Som noget nyt reguleres din forældrebetaling både, hvis din husstandsindkomst stiger eller falder med et vist beløb. Det afgørende er en ændring svarende til mindst 5 trin på fripladsskalaen. I 2016 svarer det til ca. 1.537 kr. om måneden eller ca. 18.439 kr. om året.

Reguleringen gælder kun for den enkelte måned. Du får et brev fra kommunen, hvis du skal betale mere. Der kan gå nogle måneder, før forældrebetalingen reguleres, da kommunen skal afvente oplysninger fra SKAT om, hvad din hus­standsindkomst har været i den enkelte måned.

**Varige ændringer i indkomsten**

Hvis din husstandsindkomst ændrer sig varigt med et beløb, der svarer til oven­stående, kan du henvende dig til din kommune og få det økonomiske fripladstil­skud omberegnet. På den måde vil du fremover få det korrekte fripladstilskud med det samme. Det skal du gøre digitalt. Hvis du har brug for hjælp, kan du få hjælp på Albertslunds Biblioteker. Du skal medbringe din Nem-id. Hvis du ikke foretager dig noget, vil de beløb, du får for meget eller for lidt, blive trukket fra eller lagt til de efterfølgende måneders forældrebetaling.

**Årlig efterregulering**

De nye regler indebærer også, at kommunen én gang om året efterregulerer dit økonomiske fripladstilskud. Det betyder, at vi ud fra oplysninger fra SKAT, års­opgørelsen eller øvrig relevant dokumentation om din økonomi, beregner, om dit økonomiske fripladstilskud året før var rigtigt. Når kommunen laver efterre­guleringen medtages også mindre indkomstændringer, som ikke har ført til re­gulering i løbet af året.

**Oplysningspligt**

Du er stadig forpligtiget til at oplyse kommunen, hvis der sker ændringer i hus­standssammensætningen, civilstatus eller andre forhold, som har betydning for dit økonomiske fripladstilskud. Med de nye regler er du dog ikke længere for­pligtiget til at oplyse kommunen om indkomstændringer, da det fremover regule­res automatisk. Det gælder dog ikke, hvis indkomsten er fra selvstændig virk­somhed eller indkomst, som ikke er skattepligtig her i landet. Her er du stadig forpligtiget til at oplyse kommunen. Det er fortsat en god ide at give besked om væsentlige varige ændringer, så du fremover får det korrekte økonomiske fri­pladstilskud med det samme.

**Løbende ændringer i indkomsten**

Hvis indkomsten for dig eller din ægtefælle/samlever ændrer sig ofte, kan du opleve, at dit økonomiske fripladstilskud – og dermed forældrebetalingen - æn­drer sig fra måned til måned.

Feriepenge medregnes fremover, når de optjenes, og ikke når de udbetales, hvilket kan få betydning for dit økonomiske fripladstilskud.

Hvis du er selvstændig eller modtager indkomst, som ikke er skattepligtig i Danmark, vil fripladstilskuddet ikke ændre sig automatisk.

Hvis du tre måneder i træk ikke modtager økonomisk fripladstilskud, fordi ind­komsten er steget, skal du søge om økonomisk fripladstilskud på ny.

**Læs mere**

Vil du læse mere om de nye regler for økonomisk fripladstilskud henvises til:

* https://www.retsinformation.dk/Forms/R0710.aspx?id=170044

(Bekendtgørelse nr. 599 af 30. april 2015 om dagtilbud)

* <https://www.retsinformation.dk/Forms/R0710.aspx?id=174291>

(Bekendtgørelse nr. 1111 af 17.september 2015 om fritids- og klubtil­bud m.v. til børn og unge)

* https://www.retsinformation.dk/Forms/R0710.aspx?id=170045

(Skrivelse nr. 9302 af 30. april 2015 om orientering om ny bekendtgørelse om dagtilbud)

**Nye regler om videregivelse af oplysninger**

Kommunen kan via Udbetaling Danmark uden dit samtykke samkøre nødven­dige ikke-følsomme personoplysninger fra andre offentlige myndigheder, uden­landske myndigheder og arbejdsløshedskasser til brug for kontrol i forbindelse med ansøgning om og nedsættelse af egenbetaling ift. tildelt økonomisk fri­plads. Samkøring kan ske med data fra egne registre. Resultatet af samkørin­gen kan i visse tilfælde samkøres med oplysninger fra virksomheder, der er pålagt befordringspligt efter postloven – fx Post Danmark.” (§ 12 a)